|  |  |
| --- | --- |
|  | **ΣΧΟΛΗ ΓΕΩΠΟΝΙΚΩΝ ΕΠΙΣΤΗΜΩΝ****ΤΜΗΜΑ ΑΛΙΕΙΑΣ & ΥΔΑΤΟΚΑΛΛΙΕΡΓΕΙΩΝ** |

**ΠΡΟΚΗΡΥΞΗ**

Η Συνέλευση του Τμήματος **ΑΛΙΕΙΑΣ ΚΑΙ ΥΔΑΤΟΚΑΛΛΙΕΡΓΕΙΩΝ** του **Πανεπιστημίου Πατρών,** στην υπ’ αριθμ. 18/19-09-2024 συνεδρίασή της **αποφάσισε την** προκήρυξη τριών (3) θέσεων υποψηφίων διδακτόρων στο Πρόγραμμα Διδακτορικών Σπουδών (Π.Δ.Σ.), για το ακαδημαϊκό έτος 2024-2025 (χειμερινό εξάμηνο), σύμφωνα με τις διατάξεις της υπ’ αριθμ. **12216** απόφασης έγκρισης του Κανονισμού Διδακτορικών Σπουδών **(ΦΕΚ 1344/τ.Β΄/26-02-2024)** και τις διατάξεις του Νόμου 4957/2022 **(ΦΕΚ 141/21-07-2022)**.

Τα αντικείμενα της διδακτορικής διατριβής θα καλύπτουν τις παρακάτω ερευνητικές περιοχές:

1. Μία (1) θέση στην ερευνητική περιοχή «Ανάλυση των Πολιτικών Αλιείας και Υδατοκαλλιέργειας στο Πλαίσιο των Στόχων Αειφορίας και Ανάπτυξης».
2. Δύο (2) θέσεις στην ερευνητική περιοχή «Φυσιολογία-Οργανογένεση και Βιοτεχνολογία»

 Τα ελάχιστα τυπικά προσόντα για την υποβολή αίτησης, σύμφωνα με το **άρθρο 4 (παρ.1) του Κανονισμού Διδακτορικών Σπουδών**, είναι:

* Δίπλωμα Μεταπτυχιακών Σπουδών (Δ.Μ.Σ.) Α.Ε.Ι. της ημεδαπής ή αλλοδαπής, ή απόφοιτος προπτυχιακού προγράμματος σπουδών Α.Ε.Ι κατά ελάχιστον πενταετούς διάρκειας που αντιστοιχεί σε τριακόσιες (300) πιστωτικές μονάδες του Ευρωπαϊκού Συστήματος Μεταφοράς και Συσσώρευσης Ακαδημαϊκών Μονάδων (ΕCTS).

Αίτηση δύναται να υποβάλλουν τελειόφοιτοι/διπλωματούχοι αλλοδαπών Ιδρυμάτων τα οποία δεν είναι ακόμα ενταγμένα στο Εθνικό Μητρώο Αναγνωρισμένων Ιδρυμάτων της αλλοδαπής του ΔΟΑΤΑΠ. Στην περίπτωση αυτή, οι αιτούντες υποβάλλουν υπεύθυνη δήλωση περί κατοχής τίτλου σπουδών. Σε κάθε περίπτωση, οι επιλεγέντες θα πρέπει να προσκομίσουν αποδεικτικά έγγραφα ότι έχουν προβεί στις απαιτούμενες ενέργειες ώστε ο τίτλος τους και το αντίστοιχο Ίδρυμα πρόκειται να ενταχθούν στο Εθνικό μητρώο Αναγνωρισμένων Ιδρυμάτων της αλλοδαπής του ΔΟΑΤΑΠ, μέχρι την ολοκλήρωση της διάρκειας των διδακτορικών σπουδών τους. Σε διαφορετική περίπτωση γίνεται διαγραφή του υποψήφιου διδάκτορα.

**Τα απαιτούμενα δικαιολογητικά που υποβάλλονται από κάθε υποψήφιο/α είναι τα εξής:**

α)Σχετική αίτηση στη Γραμματεία του Τμήματος, στο οποίο επιθυμεί να εκπονήσει τη Δ.Δ. με:

i) τον προτεινόμενο τίτλο της Δ.Δ.,

ii) τον προτεινόμενο επιβλέποντα της Δ.Δ., του οποίου το γνωστικό αντικείμενο ή το επιστημονικό έργο είναι συναφές με αυτό της προς εκπόνηση Δ.Δ. και

iii) τη γλώσσα συγγραφής, η οποία δύναται να είναι διάφορη της ελληνικής.

β) Αντίγραφα τίτλων σπουδών.

γ) Αντίγραφο αναλυτικής βαθμολογίας των προπτυχιακών σπουδών και των μεταπτυχιακών σπουδών.

δ) Προσχέδιο της διδακτορικής διατριβής στην ελληνική και αγγλική γλώσσα στο οποίο θα συμπεριλαμβάνονται τα ερευνητικά ενδιαφέροντα και οι προτεραιότητες.

ε)Αναλυτικό βιογραφικό σημείωμα όπου υποχρεωτικώς περιλαμβάνονται τα ακόλουθα:

i) σύντομη έκθεση γνωστικών και ερευνητικών ενδιαφερόντων στην οποία να αναφέρονται και οι λόγοι για τους οποίους ο υποψήφιος ενδιαφέρεται για διδακτορικές σπουδές στο Τμήμα,

ii) κατάλογος επιστημονικών δημοσιεύσεων, εφόσον υπάρχουν,

iii) περίληψη μεταπτυχιακής εργασίας (για κατόχους Δ.Μ.Σ.), ή διπλωματικής εργασίας (για κατόχους ενιαίου και αδιάσπαστου τίτλου σπουδών μεταπτυχιακού επιπέδου).

στ) Πιστοποιητικό επαρκούς γνώσης μιας τουλάχιστον επίσημης γλώσσας της Ευρωπαϊκής Ένωσης, κατά προτίμηση της αγγλικής. Οι πτυχιούχοι αγγλόφωνων πανεπιστημίων απαλλάσσονται από την υποχρέωση προσκόμισης πιστοποιητικού γλωσσομάθειας.

ζ)Τουλάχιστον δύο συστατικές επιστολές, οι οποίες πρέπει να υπογράφονται από μέλη Δ.Ε.Π. του εκπαιδευτικού Ιδρύματος του υποψηφίου ή από μέλη Δ.Ε.Π. άλλων εκπαιδευτικών Ιδρυμάτων που είναι εξοικειωμένα με την επιστημονική κατάρτιση του υποψηφίου ή Ερευνητές Α’,Β’ ή Γ’ βαθμίδας από ερευνητικά κέντρα του άρθρου 13Α του ν. 4310/2014.

η)Αντίγραφα εργασιών που έχουν εκπονηθεί σε προπτυχιακά και μεταπτυχιακά προγράμματα σπουδών.

θ)Υπεύθυνη δήλωση ότι δεν εκπονεί άλλη Δ.Δ. παράλληλα σε ελληνικό ή ξένο Πανεπιστήμιο.

ι)Πιστοποιητικά βεβαίωσης τυχόν προηγούμενης επαγγελματικής ή/και ερευνητικής εμπειρίας εάν υπάρχουν.

κ)Οτιδήποτε άλλο κρίνεται αναγκαίο σύμφωνα με την πρόσκληση και την κείμενη νομοθεσία.

Τα κριτήρια και οι προϋποθέσεις για την επιλογή Υ.Δ. στο Π.Δ.Σ. είναι τα ακόλουθα:

* Η συνάφεια του διπλώματος/πτυχίου του υποψηφίου.
* Οι συστάσεις που προκύπτουν από τις αντίστοιχες επιστολές
* Η αξιολόγηση που θα προκύψει από την συνέντευξη με τον υποψήφιο

Στοιχεία που συνεκτιμώνται είναι τα ακόλουθα:

* Οι πιθανές επιστημονικές δημοσιεύσεις
* Η προηγούμενη επαγγελματική και ερευνητική εμπειρία

Οι αιτήσεις και όλα τα δικαιολογητικά των υποψηφίων θα υποβληθούν **ηλεκτρονικά** στη δικτυακή πύλη: [https://matrix.upatras.gr/sap/bc/webdynpro/sap/zups\_pg\_adm#](https://matrix.upatras.gr/sap/bc/webdynpro/sap/zups_pg_adm) μέχρι και **15-10-2024, 23:59.**

Η Συνέλευση του τμήματος  ορίζει Τριμελή Επιτροπή Αξιολόγησης των αιτήσεων υποψηφίων διδακτόρων.

Περισσότερες πληροφορίες θα παρέχονται από τη Γραμματεία του Τμήματος Αλιείας και Υδατοκαλλιεργειών (τηλ. 2631058353), e-mail: asfasecr@upatras.gr και από την ιστοσελίδα του Τμήματος <https://asfa.upatras.gr>

Ο Πρόεδρος του Τμήματος

Θεοδώρου Ιωάννης

Αναπληρωτής  Καθηγητής